ציפי רובין

צפורה (רוזנבאום) רובין (נולדה בשנת 1946) היא ספורטאית ישראלית, אלופה ושיאנית עולם פאראלימפית לשעבר.

היא הספורטאית המעוטרת ביותר מישראל בספורט הנכים. היא השתתפה ב-8 אולימפיאדות בהן זכתה ב-30 מדליות פאראלימפיות בארבעה ענפי ספורט שונים, מהן 15 זהב, 8 כסף ו-7 ארד (23 מדליות באתלטיקה, 5 מדליות בכדורסל, מדליית כסף בשחייה ומדליית ארד בטניס שולחן) היא מדורגת במקום רביעי בעולם בכל הזמנים בצבירת המדליות בסך הכל ובמקום 13 בעולם בכל הזמנים בצבירת מדליות הזהב.

ביוגרפיה 
נולדה בתל אביב לזוג הורים ואחות גדולה. בגיל 4 וחצי חלתה בפוליו, ונותרה עם רגל שמאל משותקת עם התקן. לאורך ילדותה, העידה, שסבלה מיחס משפיל מצד חבריה, אך מצאה מפלט בגיל 14, כשפנתה לספורט למספר ענפים: זריקה לסל, הדיפת כדור ברזל, כדור טניס שולחן, והטלת כידון באימונה של האתלטית עדנה מדליה.

ב-1963, למרות חששות המעסיקים, התקבלה לעבודה בבנק, ובכך פתחה שער להעסקת נכים נוספים במקום עבודתה.

הישגים 
באולימפיאדת הנכים טוקיו (1964) זכתה ב-5 מדליות מהן 1 זהב, 1 כסף ו-3 ארד. מדליית זהב בהדיפת כדור ברזל בשיא עולם חדש של 5.16 מטר, מדליית כסף במשחה ל-50 מטר חופשי בתוצאה של 1:25.2 דקות, אחרי בתיה משעני מישראל (1:07.8 דקות) ו-3 מדליות ארד בזריקת דיסקוס (13.57 מטר), הטלת כידון (13.28 מטר, במדליית זהב זכתה משעני בשיא עולם חדש של 15.50 מטר) וכן במשחק טניס שולחן זוגות נשים עם משעני.

באולימפיאדת הנכים תל אביב (1968) זכתה ב-7 מדליות, מהן 4 זהב בהטלת כידון בשיא עולם חדש של 16.80 מטר, בקרב חמש (3435 נק'), בהדיפת כדור ברזל פעם שנייה ברציפות בשיא עולם חדש של 6.97 מטר ובתחרות זריקת אלה (27.44 מטר), ומדליית כסף בזריקת דיסקוס (16.22 מטר, 2 ס"מ פחות מאירן מונקו מאיטליה) ובמשחה שליחים 3X50 בסגנון מעורב (עם מלכה חלפון ואורה גולדשטיין). נוסף לכך היא סיימה במקום חמישי במירוץ 60 מטר בכיסא גלגלים (18.3 שניות), במקום שמיני בסללום (1:22.1 דקות) ובמקום רביעי במשחה ל-50 מטר חופשי בתוצאה של 49.2 שניות.

באולימפיאדת הנכים היידלברג (1972) זכתה ב-2 מדליות, מדליית זהב בהטלת כידון בשיא עולם חדש של 18.50 מטר פעם שנייה ברציפות ומדליית כסף בהדיפת כדור ברזל (6.81 מטר). נוסף לכך היא סיימה במקום רביעי בזריקת דיסקוס (18.00 מטר), במקום רביעי בסלאלום (69.6 שניות), במקום חמישי במירוץ שליחות 4x40 מטר בכיסאות גלגלים 51.8 שניות ובמקום תשיעי במירוץ 60 מטר בכיסא גלגלים (19.9 שניות). הייתה שותפה לזכיית נבחרת הנשים בכדורסל כיסאות גלגלים במדליית ארד.

באולימפיאדת הנכים טורונטו (1976) זכתה ב-5 מדליות, מהן 3 מדליות זהב בהטלת כידון (16.93 מטר) פעם שלישית ברציפות, קרב חמש (5307 נק') והדיפת כדור ברזל (6.71 מטר) ומדליית כסף בזריקת דיסקוס ( 15.20 מטר). הייתה שותפה לזכיית נבחרת הנשים בכדורסל כיסאות גלגלים במדליית זהב.

באולימפיאדת הנכים ארנהם (1980) זכתה רובין ב-2 מדליות, מדליית זהב בפעם הרביעית ברציפות בהטלת כידון (18.24 מטר) ומדליית ארד בהדיפת כדור ברזל (7.08 מטר). נוסף לכך, היא סיימה במקום חמישי בזריקת דיסקוס (16.84 מטר). הייתה שותפה לזכיית נבחרת הנשים בכדורסל כיסאות גלגלים במדליית כסף.

באולימפיאדת הנכים ניו יורק וסטוק מנדוויל (1984) זכתה במדליות זהב בתחרויות זריקת דיסקוס (19.38 מטר) והטלת כידון (15.76 מטר) ובמדליות כסף כחברה בנבחרת ישראל בכדורסל נשים ובתחרויות הדיפת כדור ברזל (6.75 מטר) וקרב חמש.

באולימפיאדת הנכים סיאול (1988) זכתה ב-3 מדליות, מדליית זהב בהטלת כידון בפעם החמישית בשיא אישי חדש של 18.94 מטר ושתי מדליות ארד בהדיפת כדור ברזל (6.60 מטר) ובקרב חמש (2822.40 נק') לפני גאולה סירי מישראל (2390.20 נק'). נוסף לכך היא סיימה במקום חמישי בזריקת דיסקוס (16.66 מטר)

בגיל 46 השתתפה רובין בפעם האחרונה במשחקים הפאראלימפיים באולימפיאדת הנכים ברצלונה (1992), שם היא סיימה במקום שמיני בהטלת כידון (18.24 מטר) ובמקום 13 בהדיפת כדור ברזל (6.25 מטר).

חיים פרטים 
בפעילותה במרכז הספורט, פגשה בספורטאי הנכה, אריה רובין, השניים נישאו ונולדו להם שלושה ילדים. לאחר שנות נישואים ארוכות הם התגרשו.

ראו גם 
 ישראל במשחקים הפאראלימפיים

קישורים חיצוניים

 פירוט השתתפותה בתחרויות המשחקים הפאראלימפיים באתר הרשמי של IPC 
 ציפי רובין - הילדה שטיפסה על עץ התות וכבשה את פסגת העולם, הפראתון, גיליון 66, אפריל 2021, עמ' 6-4.
 הגדולה מכולם: ציפי רובין זכתה ב-30 מדליות פראלימפיות - סרטון.

הערות שוליים

ספורטאים פאראלימפיים ישראלים
ספורטאיות פאראלימפיות ישראליות
ספורטאי איל"ן
ספורטאים רב תחומיים
שחייניות נכות ישראליות
שחקני טניס שולחן נכים ישראלים
מדליסטיות פאראלימפיות ישראליות
אלופות פאראלימפיות ישראליות
שיאניות עולם ישראליות
מטילי כידון ישראלים
זורקי דיסקוס ישראלים
הודפות כדור ברזל ישראליות
הודפי כדור ברזל ישראלים
אתלטים ישראלים באולימפיאדת הנכים טוקיו (1964)
שחקני טניס שולחן ישראלים באולימפיאדת הנכים טוקיו (1964)
שחיינים ישראלים באולימפיאדת הנכים טוקיו (1964)
כדורסלנים ישראלים באולימפיאדת הנכים היידלברג (1972)
כדורסלנים ישראלים באולימפיאדת הנכים טורונטו (1976)
אתלטים ישראלים במשחקים הפאראלימפיים ארנהם (1980)
כדורסלניות ישראליות במשחקים הפאראלימפיים ארנהם (1980)
אתלטיות במשחקים הפאראלימפיים ארנהם (1980)
אתלטים ישראלים במשחקים הפאראלימפיים ניו יורק וסטוק מנדוויל (1984)
אתלטים ישראלים באולימפיאדת הנכים תל אביב (1968)
כדורסלנים ישראלים באולימפיאדת הנכים תל אביב (1968)
שחיינים ישראלים באולימפיאדת הנכים תל אביב (1968)
שחייניות פאראלימפיות
שחקניות טניס שולחן ישראליות
שחקניות טניס שולחן פאראלימפיות
אתלטיות במשחקים הפאראלימפיים ברצלונה (1992)
אתלטים ישראלים במשחקים הפאראלימפיים ברצלונה (1992)
אתלטיות במשחקים הפאראלימפיים סיאול (1988)
ספורטאים ישראלים במשחקים הפאראלימפיים סיאול (1988)
ישראליות שנולדו ב-1946
ישראלים שנולדו ב-1946